**Latvijas republikas Ministru kabinets**

2013.gada.\_\_\_\_\_\_\_\_\_\_\_ Instrukcija Nr.\_\_\_\_\_\_\_\_

Rīgā (prot. Nr. \_\_ \_\_.§)

**Grozījumi Ministru kabineta 2011.gada 23.augusta instrukcijā Nr.8 „Instrukcija par valsts budžeta izpildes analīzi”**

*Izdota saskaņā ar Likuma par budžetu*

*un finanšu vadību 2.panta trešo daļu*

1. Izdarīt Ministru kabineta 2011.gada 23.augusta instrukcijā Nr.8 „Instrukcija par valsts budžeta izpildes analīzi” (Latvijas Vēstnesis, 2011, 134.nr.; 2012, 81.nr.) grozījumus:

1.1. aizstāt visā instrukcijas tekstā vārdu „lati” (attiecīgā locījumā) ar vārdu „*euro*”;

**1.2. izteikt III nodaļas „Veidlapu aizpildīšanas kārtība” 17.3.1., 17.3.2., 17.4.1. un 17.4.2. apakšpunktus šādās redakcijās:**

**„17.3.1. sniedz skaidrojumus par programmām (ja tām nav apakšprogrammu) un apakšprogrammām (ja programma sadalīta apakšprogrammās), kuru gada finansējuma apmērs pārsniedz 1,5 miljonus *euro*, kā arī papildus par tām programmām (ja tām nav apakšprogrammu) un apakšprogrammām (ja programma sadalīta apakšprogrammās), kuras ministrija uzskata par būtiskām skaidrojumu sniegšanai;**

**17.3.2. sniedz skaidrojumus par visām programmām (ja tām nav apakšprogrammu) un apakšprogrammām (ja programma sadalīta apakšprogrammās), ja ministrijas kopējais finansējums budžeta gadam nepārsniedz trīs miljonus *euro*;**

**17.4.1. sniedz skaidrojumus par programmām (ja tām nav apakšprogrammu) un apakšprogrammām (ja programma sadalīta apakšprogrammās), kuru gada finansējuma apmērs pārsniedz 0,75 miljonus *euro*, tai skaitā par programmām un apakšprogrammām, kurās pārskata periodā ir plānotas atmaksas valsts pamatbudžetā par ES politiku instrumentu un pārējās ārvalstu palīdzības finansējumu, kā arī papildus par tām programmām (ja tām nav apakšprogrammu) un apakšprogrammām (ja programma sadalīta apakšprogrammās), kuras ministrija uzskata par būtiskām skaidrojumu sniegšanai;**

**17.4.2. sniedz skaidrojumus par visām programmām (ja tām nav apakšprogrammu) un apakšprogrammām (ja programma sadalīta apakšprogrammās), ja ministrijas kopējais finansējums budžeta gadam nepārsniedz trīs miljonus *euro.”***

1.3. papildināt IV nodaļu „Noslēguma jautājumi” ar 22.1, 22.2, 22.3 punktu šādās redakcijās:

„22.1 Ministrijas informāciju par 2013.gada valsts budžeta izpildi sagatavo latos.

22.2 Sagatavojot informāciju par valsts budžeta izpildes analīzi par 2014.gada trim, sešiem, deviņiem un divpadsmit mēnešiem, ministrijas par 2013.gadu nepieciešamos datus *euro* iegūst no Valsts kases tīmekļa vietnē www.kase.gov.lv publicētiem Valsts kases operatīvajiem ceturkšņa pārskatiem:

22.21. veidlapas „Valsts pamatbudžeta izpildes analīze 20\_\_.gada \_\_ mēnešos” (1.pielikums) 2.ailei „Atlikums uz 20\_\_.gada 1.janvāri” no Valsts kases pārskata „Valsts pamatbudžeta izpilde” atbilstošās ailes;

22.22. veidlapas „Valsts speciālā budžeta izpildes analīze 20\_\_.gada \_\_ mēnešos” (2.pielikums) 2.ailei „Atlikums uz 20\_\_.gada 1.janvāri” no Valsts kases pārskata „Valsts speciālā budžeta izpilde” atbilstošās ailes;

22.23. veidlapas „Ministrijas pamatbudžeta ieņēmumu un izdevumu izpilde 20\_\_\_.gada \_\_\_\_ mēnešos” (3.pielikums) 3.ailei „Iepriekšējā gada \_\_\_ mēnešu izpilde” no Valsts kases pārskata „Ministrijas pamatbudžeta ieņēmumu un izdevumu izpilde 20\_\_. gada \_\_\_mēnešos” atbilstošās ailes;

22.24. veidlapas „Speciālā budžeta ieņēmumu un izdevumu izpilde 20\_\_\_.gada \_\_\_\_ mēnešos” (4.pielikums) 3.ailei „Iepriekšējā gada \_\_\_ mēnešu izpilde” no Valsts kases pārskata „Speciālā budžeta ieņēmumu un izdevumu izpilde 20\_\_. gada \_\_\_mēnešos” atbilstošās ailes;

22.25. veidlapas „Paskaidrojums par valsts pamatbudžeta (speciālā budžeta) izpildi 20\_\_. gada \_\_\_ mēnešos” (5.pielikums) 2.ailei „Iepriekšējā gada \_\_\_ mēnešu izpilde” no Valsts kases pārskata „Ministrijas pamatbudžeta ieņēmumu un izdevumu izpilde 20\_\_. gada \_\_\_mēnešos” un „Speciālā budžeta ieņēmumu un izdevumu izpilde 20\_\_. gada \_\_\_mēnešos” atbilstošās ailes.

22.3 Sagatavojot informāciju par valsts budžeta izpildes analīzi par 2014.gada trim, sešiem, deviņiem un divpadsmit mēnešiem, veidlapas „Valsts sociālo pabalstu, izdienas pensiju un valsts atbalsta sociālajai apdrošināšanai izpilde 20\_\_\_.gada \_\_ mēnešos” (6.pielikums) un veidlapas „Valsts speciālā budžeta sociālo pabalstu un iemaksu valsts pensiju apdrošināšanai un apdrošināšanai bezdarba gadījumā izpilde 20\_\_.gada \_\_ mēnešos” (7.pielikums) aizpildīšanai par 2013.gadu nepieciešamos datus *euro* Labklājības ministrija **iegūst,** **ievērojot šādus nosacījumus:**

**22.31. sniedzot izdevumu izpildes datus 22.3 punktā minēto veidlapu 4.ailē „pabalsta/atlīdzības iemaksu apmērs vidēji mēnesī” piemēro Euro ieviešanas kārtības likuma 6.panta principu;**

**22.32. sniedzot izdevumu izpildes datus 22.3 punktā minēto veidlapu 5.ailē „izdevumi kopā pēc naudas plūsmas” sadalījumā pa pabalstu veidiem, piemēro Euro ieviešanas kārtības likuma 6.panta principu, izdevumu apmēru noapaļojot līdz veseliem skaitļiem euro un nodrošinot, ka iegūtais izdevumu apmērs atbilst attiecīgajiem datiem Valsts kases operatīvajos ceturkšņa pārskatos..”**

2. Instrukcija stājas spēkā *euro* ieviešanas dienā.

Ministru prezidents V.Dombrovskis

Finanšu ministrs A.Vilks

03.09.2013

623

K.Mužica

t.67095439, kristine.muzica@fm.gov.lv